hotchpotch/miracl-hf-unified huggingface dataset:
ด๊อกกาดู๊ป
ด๊อกกาดู๊ป () เป็นแอนิเมชัน 3 มิติ จากประเทศไทย ผลิตโดย บริษัท โฮมรันเอ็นเทอร์เทนเมนท์ จำกัด ออกอากาศครั้งแรกทางสถานีวิทยุโทรทัศน์ไทยทีวีสีช่อง 3 เมื่อวันที่ 21 มกราคม พ.ศ. 2552 ต่อจาก โฟร์แองจี สี่สาวแสนซน และได้การตอบรับเป็นอย่างดีจากในประเทศไทย ทำให้เรื่องด๊อกกาดู๊ปมีเรทติ้งสูงติดอันดับท๊อป 3 ของสถานีวิทยุโทรทัศน์ไทยทีวีสีช่อง 3
นอกจากนี้ บริษัท โฮมรันเอ็นเทอร์เทนเมนท์ จำกัด ได้นำด๊อกกาดู๊ปไปเปิดแสดงในงาน MIP TV 2009 ณ เมืองคานส์ ประเทศฝรั่งเศส และได้รับความสนใจจากหลายประเทศในแถบ ยุโรป ตะวันออกกลาง อเมริกาใต้ และประเทศเกาหลีใต้ โดยได้เซ็นต์สัญญาแพร่ภาพไปยังบางประเทศ เช่น กลุ่มตะวันออกกลาง และประเทศโปแลนด์ เป็นต้น
ด๊อกกาดู๊ปเป็นเรื่องราวของบรรดาสุนัขตำรวจฝึกหัด เนื้อเรื่องเกิดที่เมืองดู๊ปทาวน์ซึ่งเมืองนี้มีแต่สุนัข โดยสถานีตำรวจด๊อกกาดู๊ปได้เปิดรับสมัครตำรวจ แต่มีมาสมัครแค่ 5 ตัวเท่านั้น ได้แก่ บราวนี่ ผัดไทย แจ๊คพอต กุ๊ดจี่ และ มู่ทู่ โดยแต่ละตัวก็ล้วนแต่มาสมัครด้วยจุดประสงค์ที่ต่างกัน แต่ว่าทั้ง 5 นั้นไม่ได้มีลักษณะของสุนัขตำรวจเลย แต่เนื่องจากไม่มีผู้สมัครอื่นอีกแล้วทำให้สารวัตรของด๊อกกาดู๊ปต้องจำใจรับไว้ โดยมีเงื่อนไขว่าทั้ง 5 ต้องเป็นตำรวจฝึกหัดไปก่อน และต้องทำคะแนนให้ได้ถึง 100 คะแนน จึงจะได้เป็นตำรวจเต็มขั้น แต่ถ้าไม่ผ่านการทดสอบก็จะไม่ได้เป็นตำรวจ
แต่การได้เป็นตำรวจไม่ได้มาอย่างง่ายดาย เพราะต้องผจญกับการก่อการร้ายของ "แก๊งเมี้ยวซ่า" ที่มีความต้องการการเปลี่ยนเมือง "ดู๊ปทาวน์" ให้เป็น "เมี้ยวทาวน์"
เทวทหะ
เทวทหะ () คือเมืองโบราณในสมัยพุทธกาล มีความสำคัญในฐานะที่เป็นเมืองหลวงของแคว้นโกลิยะ 1 ใน มหาชนบทในสมัยพุทธกาล เป็นเมืองที่ประสูติของพระนางสิริมหามายา ผู้เป็นพระราชมารดาของเจ้าชายสิทธัตถะซึ่งต่อมาได้ตรัสรู้เป็นพระพุทธเจ้า และเป็นเมืองพี่เมืองน้องในฐานะพระประยูรญาติของศากยวงศ์และโกลิยวงศ์แห่งแคว้นสักกะ (กรุงกบิลพัสดุ์) และโกลิยะ (กรุงเทวทหะ) เมืองแห่งนี้ ปัจจุบันเหลือเพียงซากโบราณสถานอยู่ในเขตประเทศเนปาล ติดชายแดนตอนเหนือของประเทศอินเดีย ยังเหลือซากเมืองอยู่เป็นหลักฐาน และไม่ห่างจากเมืองนี้มีสังเวชนียสถานที่สำคัญคือสถานที่ประสูติของพระพุทธเจ้าซึ่งเรียกว่าลุมพินีวันปรากฏอยู่ บริเวณลุมพินีมีวัดพุทธของประเทศไทยและของประเทศที่นับถือพระพุทธศาสนาอีกหลายวัด เป็นดินแดนที่พุทธศาสนิกชนทั่วโลกนิยมไปแสวงบุญ
เทวทหะปัจจุบันตั้งอยู่ห่างจากกบิลพัสดุ์ไปทางทิศตะวันออก 22 กิโลเมตร ห่างจากกับแม่น้ำโรหิณีไปทางทิศตะวันออกประมาณ 100 เมตร ปรากฏคันคูเมืองกำแพงเมืองโบราณก่อด้วยหิน ภายในซากเมืองเก่าปรากฏเนินดินโบราณที่ยังไม่ได้ขุดค้นจำนวนมาก เช่น รามคามเจดีย์ สถานที่บรรจุพระบรมสารีริกธาตุที่กรุงเทวทหะได้รับจากโฑณพราหมณ์ นักโบราณคดีค้นพบโบราณวัตถุจำนวนมากในบริเวณโบราณสถานเมืองเก่าเทวทหะนี้ ปัจจุบันมีเทวาลัยฮินดูหลังหนึ่งที่ชาวบ้านสร้างไว้ ภายในประดิษฐานมูรติสิริมหามายา ประติมากรรมภาพแกะสลักหินทราย ที่ชาวบ้านเชื่อว่าเป็นรูปของพระนางสิริมหามายาด้วย
สภาพของเมืองเก่าเทวทหะในปัจจุบันยังไม่เคยมีนักโบราณคดีสำรวจขุดค้นอย่างจริงจัง คงปล่อยให้เป็นเนินดินฝังซากโบราณสถานจำนวนมากไว้ ทำให้นักจาริกแสวงบุญส่วนใหญ่ไม่ค่อยนิยมมาเมืองเทวทหะนี้
ไดแอน เลน
ไดแอน เลน () นักแสดงหญิงชาวอเมริกัน ที่มีผลงานแสดงมาเป็นเวลา 30 ปี มีผลงานแสดงครั้งแรกเมื่ออายุเพียง 14 ปี โดยรับบทนำในเรื่อง "A Little Romance" คู่กับลอว์เรนซ์ โอลิเวียร์ ประสบความสำเร็จและมีชื่อเสียงจนได้ตีพิมพ์ขึ้นหน้าปกนิตยสารไทม์ ในฐานะนักแสดงเด็กชั้นนำ
ไดแอน เลนเกิดและเติบโตในนิวยอร์ก บิดาชื่อ เบอร์ตัน ยูยีน เลน เป็นผู้ฝึกสอนการแสดง มารดาชื่อ คอลลีน แฟริงตัน เคยเป็นนางแบบหน้ากลางของนิตยสารเพลย์บอย บิดามารดาหย่าขาดกันตั้งแต่เธอยังเด็ก และฟ้องร้องแย่งสิทธิการเลี้ยงดูเธอจนกระทั่งเธอบรรลุนิติภาวะ
ไดแอน เลน เริ่มชีวิตการแสดงตั้งแต่อายุ 6 ปี ได้รับอิทธิพลในการแสดงมาจากยาย เธอเริ่มจากการแสดงละครเวที และเริ่มมีชื่อเสียงอย่างกว้างขวางจากการแสดงภาพยนตร์คู่กับลอว์เรนซ์ โอลิเวียร์ ใน "A Little Romance" และได้ขึ้นปกนิตยสารไทม์เมื่ออายุเพียง 14 ปี จากนั้นได้แสดงภาพยนตร์ "The Outsiders" คู่กับนักแสดงเด็กหลายคน ที่กลายเป็นนักแสดงดังในอนาคต คือ แมทท์ ดิลลอน ทอม ครูซ ร็อบ โลว์ และแพทริก สเวย์ซี และภาพยนตร์ "Rumble Fish" คู่กับ มิคกี รูร์ค นิโคลัส เคจ และแมทท์ ดิลลอน
ภาพยนตร์สองเรื่องถัดมา ได้รับการคาดหมายว่าจะทำให้เธอกลายเป็นนักแสดงชั้นนำ คือภาพยนตร์เพลง "Streets of Fire" ของวอลเทอร์ ฮิลล์ และ "The Cotton Club" ของฟรานซิส ฟอร์ด คอปโปลา แต่ปรากฏว่าภาพยนตร์กลับไม่ประสบความสำเร็จ ทำให้เธอหันหลังให้กับวงการแสดง และกลับไปอาศัยกับมารดา
ภาพยนตร์ที่ทำให้เธอกลับมาประสบความสำเร็จอีกครั้ง คือเรื่อง "Unfaithful" ในปี ค.ศ. 2002 กำกับโดยเอเดรียน ไลน์ และ "Under the Tuscan Sun" ในปี 2003 สร้างจากหนังสือขายดีของ Frances Mayes
เกสริยาสถูป
มหาสถูปแห่งเกสเรีย หรือที่ในปัจจุบันเรียกว่า เกสริยา, เกสเรีย (, อักษรเทวนาครี: केसरिया) เป็นสถานที่ตั้งของมหาสถูปพบใหม่ที่ใหญ่ที่สุดในประเทศอินเดีย สถานที่ประดิษฐานบาตรของพระสัมมาสัมพุทธเจ้าที่ทรงประทานแก่ชาววัชชี เมื่อครั้งพุทธกาลเกสเรียอยู่ในเขตพรมแดนของแคว้นวัชชีและมัลละต่อกัน (รัฐพิหารในปัจจุบัน)แต่ไม่ใช่สถานที่แสดงกาลามสูตร ดังที่เข้าใจกัน เพราะสถานที่แสดงกาลามสูตรนั้น อยู่ในแคว้นโกศล แต่สถูปเกสเรีย อยู่ในแคว้นวัชชีต่อกันกับพรมแดนแคว้นมัลละ
เดิมมหาสถูปแห่งเกสเรียไม่เป็นที่รู้จักและไม่เป็นจุดสำหรับจาริกแสวงบุญของชาวพุทธ แต่หลังจากกองโบราณคดีอินเดียได้ขุดค้นเนินดินใหญ่พบพระมหาสถูปโบราณที่มีความเส้นผ่านศูนย์กลางถึง 1,400 ฟุต สูงถึง 51 ฟุต (เดิมอาจสูงถึง 70 ฟุต) ซึ่งทำให้มหาสถูปโบราณที่ค้นพบใหม่นี้กลายเป็นมหาสถูปที่ใหญ่ที่สุดในอินเดีย มีลักษณะคล้ายกับเจดีย์ชเวดากองและพระมหาสถูปบุโรพุทโธ ซึ่งทำให้มีผู้สันนิษฐานว่ามหาสถูปแห่งเกสริยานี้เป็นต้นแบบของมหาสถูปทั้งสอง
โดยมหาสถูปแห่งเกสเรียเป็นสถูปเดียวกับที่ปรากฏในบันทึกของพระถังซำจั๋ง ที่เคยจาริกแสวงบุญมายังสถานที่แห่งนี้ ท่านได้กล่าวไว้ว่าสถานที่แห่งนี้เป็นที่ตั้งของพระมหาสถูปที่ประดิษฐานบาตรของพระพุทธองค์ที่พระพุทธเจ้าทรงประทานแก่ชาววัชชีเมืองไวสาลีที่ตามมาส่งเสด็จพระพุทธองค์เป็นครั้งสุดท้าย ก่อนจะเสด็จไปยังเมืองกุสินาราเพื่อเสด็จดับขันธปรินิพพาน
เกสริยาในปัจจุบันอยู่ห่างจากกุสินาราประมาณ 120 กิโลเมตร ในเขตรัฐพิหาร ระหว่างทางจากเมืองไวสาลีไปยังเมืองกุสินารา
หลุมเพดาน
หลุมเพดาน () เป็นหลุมที่มีลักษณะเป็นแผงติดต่อกัน (อาจจะเป็นทรงสี่เหลี่ยมจัตุรัส สี่เหลี่ยม แปดเหลี่ยม หรือผสมกันหลายทรง) ลึกเข้าไปในเพดานหรือภายใต้โค้งหรือส่วนราบแบนภายในสิ่งก่อสร้าง แผงสี่เหลี่ยมลึกใช้เป็นเครื่องตกแต่ง บางครั้งก็เรียกว่า “caissons” (กล่อง) หรือ “lacunaria” (ช่อง) ทำให้บางครั้งก็เรียกว่า “lacunar ceiling” (เพดานช่อง) หลุมเพดานที่ทำด้วยหินของกรีกโบราณ และโรมันโบราณ เป็นตัวอย่างแรกของการสร้างเพดานลักษณะนี้ที่ยังเหลือให้เห็นอยู่ แต่เมื่อ 700 ปีก่อนคริสต์ศักราชใช้ในการสร้างห้องเก็บศพอิทรัสกันที่เนินสุสาน (necropolis) ที่ซานจูลิอาโนที่ตัดจากหินทูฟา หลุมเพดานที่ทำด้วยไม้สร้างกันเป็นครั้งแรกโดยการไขว้สลับคานบนเพดานเข้าด้วยกัน ที่ใช้ในการตกแต่งวังในบริเวณลุ่มแม่น้ำลัวร์ในยุคฟื้นฟูศิลปวิทยาตอนต้น
การทดสอบรูปทรงของการวางหลุมเพดานจะเห็นได้ในทั้งสถาปัตยกรรมของอิสลามและสถาปัตยกรรมฟื้นฟูศิลปวิทยา ปัญหาที่ซับซ้อนคือการค่อยลดขนาดของหลุมลงไปตามลำดับในการสร้างเพดานโค้งหรือโดม
ตัวอย่างของหลุมเพดานของโรมันที่ใช้การลดน้ำหนักของเพดานคือเพดานของโดมโรทันดา (Rotunda) ในตึกแพนธีออนในกรุงโรม
“zaojing” หรือโดมไม้หรือหลุมเพดานใช้ในสถาปัตยกรรมของจีนเหนือพระราชบัลลังก์หรือรูปปั้น
เดวิด คาร์ราดีน
เดวิด คาร์ราดีน () (8 ธันวาคม ค.ศ. 1936 - 3 มิถุนายน ค.ศ. 2009) เป็นนักแสดงชาวอเมริกัน เป็นที่รู้จักในผลงานซีรีส์ทางโทรทัศน์ในทศวรรษ 1970 เรื่อง "Kung Fu" และผลงานภาพยนตร์ "Kill Bill" รับบทเป็นบิล เขามีผลงานแสดงภาพยนตร์กว่า 100 เรื่อง และยังเคยได้รับการเสนอชื่อเข้าชิงรางวัลลูกโลกทองคำมาแล้ว 5 ครั้ง
4 มิถุนายน ค.ศ. 2009 พนักงานทำงานสะอาดโรงแรมสวิสโซเทล ปาร์คได้พบศพของเขาที่ใช้เชือกพันรอบคอและตัวในห้องพัก
สาเหตุการเสียชีวิตของ เดวิด คาร์ราดีน ยังไม่เป็นที่แน่ชัด เบื้องต้น แพทย์หญิงคุณหญิงพรทิพย์ โรจนสุนันท์ได้สันนิษฐานว่าอาจเกิดจากการกระทำออโตอีโรติกแล้วพลาดจนขาดอากาศหายใจ ส่วนเอฟบีไอสหรัฐฯก็ขอร่วมพิสูจน์สาเหตุการเสียชีวิตนี้เช่นกัน ทางการสหรัฐฯได้ขอร้องให้ไทยสื่อข่าวการเสียชีวิตในลักษณะที่ไม่เป็นการประจานผู้เสียชีวิต เพราะไม่ต้องการให้ละเมิดสิทธิ์ผู้ตาย ซึ่งยังคงเป็นเรื่องที่ต้องชี้แจงกันสักระยะหนึ่ง
บางกอกแดนเจอรัส
บางกอกแดนเจอรัส () เป็นภาพยนตร์ที่กำกับโดย พี่น้องแปง ได้แก่
เบอร์แบงก์
เบอร์แบงก์ () เป็นเมืองที่อยู่ทางตอนเหนือในลอสแอนเจลิสในรัฐแคลิฟอร์เนีย ซึ่งมีประชากรอยู่ประมาณ 103,340 คนในปี ค.ศ. 2010 ซึ่งเมืองเบอร์แบงก์นั้นได้ชื่อว่าเป็น "เมืองหลวงในด้านสื่อของโลก" (""Media Capital of the World"") เนื่องจากเป็นที่ตั้งสำนักงานของบริษัทด้านสื่อหลายแห่ง ได้แก่ เดอะวอลต์ดิสนีย์ วอร์เนอร์บราเธอร์ส มาร์เวลสตูดิโอส์ การ์ตูนเน็ตเวิร์ค เอ็นบีซี พีบีเอส เป็นต้น
โดยชื่อเมืองนั้นได้ตั้งตาม ดร.เดวิด เบอร์แบงก์ ทันตแพทย์ผู้บุกเบิกงานอสังหาริมทรัพย์รวมไปถึงผู้ก่อตั้งโรงละครเบอร์แบงก์
บัวแต่งโค้ง
บัวแต่งโค้ง () คือบัวหรือแถบที่ใช้ตกแต่งตามทรงโค้งที่เว้าเข้าไปในตัวอาคารที่อาจจะอยู่เหนือประตูหรือหน้าต่าง เป็นคำที่มาจากภาษาอิตาลีหรือฝรั่งเศสที่แปลว่าโค้งหรือเพดานโค้ง
บางกอกแดนเจอรัส เพชฌฆาตเงียบ อันตราย
บางกอกแดนเจอรัส เพชฌฆาตเงียบ อันตราย เป็นภาพยนตร์ไทยที่เขียนบทและกำกับโดยออกไซด์ แปงและแดนนี แปง อำนวยการสร้างโดยฟิล์มบางกอกและบีอีซี เอนเตอร์เทนเมนท์ เป็นผลงานชิ้นแรกในนามพี่น้องแปง ออกฉายครั้งแรกในประเทศไทยเมื่อ พ.ศ. 2542 และเข้าฉายอีกครั้งเมื่อปลายปี พ.ศ. 2543 เนื้อเรื่องกล่าวถึงชีวิตของมือปืนที่เป็นใบ้และหูหนวก
ภาพยนตร์ได้รับรางวัลภาพยนตร์ยอดเยี่ยม รางวัลผู้กำกับยอดเยี่ยม บทภาพยนตร์ยอดเยี่ยม กำกับภาพ ลำดับภาพ รางวัลชมรมวิจารณ์บันเทิง ประจำปี พ.ศ. 2543 ส่วนนักแสดงนำคือ ภัทรวรินทร์ ทิมกุล ปวริศร์ มงคลพิสิฐ ชัยชาญ นิ่มพูลสวัสดิ์ ได้รับทั้งรางวัลนักแสดงนำชาย นักแสดงนำหญิง นักแสดงประกอบชาย นักแสดงประกอบหญิง รางวัลภาพยนตร์แห่งชาติ สุพรรณหงส์ และชมรมวิจารณ์บันเทิง
ภาพยนตร์ได้รับความชื่นชมในการฉายในต่างประเทศ จนได้รับการติดต่อซื้อลิขสิทธิ์จากบริษัท Saturn Films ของนิโคลัส เคจ และประกาศถึงแผนการนำกลับมาสร้างใหม่ ในเทศกาลภาพยนตร์นานาชาติเมืองคานส์ ประจำปี 2006 โดยให้พี่น้องแปงเป็นผู้กำกับ และนิโคลัส เคจ เป็นนักแสดงนำ ภาพยนตร์ฉบับสร้างใหม่ออกฉายในปี พ.ศ. 2552 ในชื่อ "Bangkok Dangerous" ในประเทศไทยใช้ชื่อว่า ฮีโร่ เพชฌฆาต ล่าข้ามโลก
แบร์น
แบร์น (; ) หรือ แบร์นา (อิตาลีและ) เป็นเมืองหลวงโดยพฤตินัยของประเทศสวิตเซอร์แลนด์ มีประชากรประมาณ 130,000 คน มีประชากรมากเป็นอันดับ 4 ของประเทศ ภาษาราชการที่ใช้ในกรุงแบร์นคือ ภาษาเยอรมัน แต่คนในเมืองส่วนใหญ่นิยมพูดภาษาเยอรมันแบร์นเป็นภาษาถิ่น ในปี ค.ศ. 1863 แบร์นได้รับการประกาศให้เป็นมรดกโลกจากองค์การยูเนสโก นอกจากนี้แบร์นยังได้รับการจัดอันดับให้เป็น 1 ใน 10 ของเมืองที่มีคุณภาพชีวิตที่ดีที่สุดของโลกในปี ค.ศ. 2010
สี่พยัคฆ์พิทักษ์มังกร
สี่พยัคฆ์พิทักษ์มังกร (天下第一,The Royal Swordsmen) เป็นภาพยนตร์จีนแนวกำลังภายในออนแอร์ในประเทศจีนครั้งแรกตั้งแต่ปี ค.ศ. 2004 และออนแอร์ในประเทศไทยทางช่อง ทรู เอเชียน ซีรีส์ ช่อง 22 ของ ทรู วิชั่นส์ ตั้งแต่ วันจันทร์ ที่ 4 พฤษภาคม ที่ผ่านมาโดยเนื้อเรื่องเล่าย้อนไปถึงช่วงสมัยกลาง ราชวงศ์หมิง เมื่อพระปิตุลา (อา) ขององค์ จักรพรรดิ ชื่อว่า เสินโหวใจเหล็ก ได้ฝึกลูกบุญธรรมทั้ง 4 คนให้เป็นจอมยุทธ์ผู้มีฝีมือสูงส่งเพื่อไว้ต่อกรกับ เฉาเจิ้งฉุน หัวหน้าขันทีตัวร้ายผู้มีวรยุทธ์สูงแต่พวกเขาหารู้ไม่ว่าพวกเขาได้กลายเป็นหมากของเสินโหวในการกำจัดคู่แข่ง
+ เรื่องย่อ: 4 พยัคฆ์ พิทักษ์มังกร
สมัยราชวงศ์หมิง เถี่ยตานเสินโหวเสด็จอาฮ่องเต้องค์ปัจจุบันได้รับพระราชบัญชาจากฮ่องเต้พระองค์ก่อนให้สร้างคุ้มพิทักษ์มังกรขึ้นเพื่อเก็บรักษาพระสุพรรณบัฏและกระบี่อาญาสิทธิ์ฮ่องเต้ โดยมีสิทธิและอำนาจเหนือขุนนางข้าราชการในราชสำนัก เถี่ยตานเสินโหวมีองครักษ์สี่คนได้แก่ เทียน,ตี้,เสียน,หวง
- เทียน หรือ ต้วนเทียนหยาเป็นคนสุขุมเยือกเย็น ได้รับการเลี้ยงดูจากเถี่ยตานเสินโหวมาตั้งแต่ยังเล็ก โดยได้สำเร็จวิชานินจาจากแดนอาทิตย์อุทัยและเพลงกระบี่มายา วรยุทธลึกล้ำยากจะหาผู้ใดเทียบเทียม จากนั้นก็เข้าสู่คุ้มพิทักษ์มังกร
- ตี้ หรือ กุยไห่อี้เตาเป็นคนหยิ่งทรนง พูดน้อย เก็บเนื้อเก็บตัว ในสมัยที่กุยไห่อี้เตายังเล็กอยู่นั้น กุยไห่ไป่เลี่ยนพ่อของเขาถูกคนฆ่าตาย กุยไห่อี้เตาสาบานว่าจะล้างแค้นให้พ่อให้ได้ ดังนั้นจึงฝึกเพลงดาบจนสำเร็จ สามารถฆ่าคนภายใน คมดาบเดียว
- เสียน หรือ ไห่ถังหน้าตาหมดจดงดงาม เฉลียวฉลาด เป็นหมอดูที่ล่วงรู้เรื่องราวทุกอย่าง ปกติชอบแต่งตัวเป็นชาย ก่อตั้งหมู่บ้านเอกอุขึ้นมาเพื่อเก็บรวบรวมข่าวสารต่างๆในยุทธภพ รวมทั้งยังเป็นที่ชุมนุมของผู้ที่มีความรู้ความสามารถอีกด้วย ไม่ว่าจะเป็นหมอเทวดา นักสืบเทวดา ต่างก็เข้ากับหมู่บ้านเอกอุแห่งนี้ด้วย
- หวง หรือ เฉิงซื่อเฟยเดิมทีเป็นเพียงชาวบ้านธรรมดาคนหนึ่งเท่านั้น เป็นคนขี้เล่น ไม่ยึดติดและไม่ชอบใฝ่หาความรู้ใส่ตัวแต่อย่างใด ทว่าเป็นคนที่มีสติปัญญาเฉียบแหลม ด้วยวาสนาของเฉิงซื่อเฟย ทำให้ได้เป็นศิษย์ของกู่ซันทงซึ่งมีฉายาว่าจอมซุกซน ทุกครั้งที่เขาใช้วิชากายทอง ร่างกายของเขาก็จะกลายเป็นสีทอง รูปร่างจะสูงถึงเจ็ดศอก พละกำลังมหาศาล หอกดาบฟันแทงไม่เข้า
+ นักแสดง : 4 พยัคฆ์ พิทักษ์มังกร
- กัวจิ้นอัน รับบทเป็น เฉิงซื่อเฟย พยัคฆ์จอมทะเล้น 1 ใน 4 พยัคฆ์ ผู้สืบทอดสุดยอดวิชาจากเจ้ากู่ซันทง สุดยอดเคล็ดวิชากายทอง
- หลีหย่าเผิง รับบทเป็น ต้วนเทียนหยา พยัคฆ์ดาบซามูไร พยัคฆ์ตัวที่ 2 สุขุมเยือกเย็น สำเร็จเคล็ดวิชาจากแดนอาทิตย์อุทัย 
- ฮั่วเจี้ยนหัว รับบทเป็น กุยไห่อี้เตา พยัคฆ์ผู้เดียวดาย พยัคฆ์ตัวที่ 3 นิสัยทะนงตัวเคล็ดวิชาพิชิตศัตรูในดาบเดียว
- เย่ชวน รับบทเป็น ไห่ถังพยัคฆ์เจ้าสำอาง 1 ใน 4 พยัคฆ์ ตัวที่ 4 หน้าตางดงาม เฉลียวฉลาด คาดการณ์แม่นยำ
ปาวา
ปาวา () คือเมืองโบราณในสมัยพุทธกาล เคยเป็นเมืองหลวง 1 ใน 2 เมืองหลวงของเจ้ามัลลกษัตริย์แห่งแควันมัลละ 1 ใน 16 มหาชนบทในสมัยพุทธกาล ปาวาตามที่ปรากฏเรื่องราวในคัมภีร์ทางพระพุทธศาสนานั้นเป็นเมืองที่พระพุทธเจ้าเคยเสด็จผ่านเมื่อคราวเสด็จจากเมืองเวสาลีไปยังกุสินารา เพื่อเสด็จดับขันธปรินิพพาน โดยพระพุทธเจ้าได้แวะพักที่ป่ามะม่วงของนายจุนทะเพื่อฉลองศรัทธาเสวยอาหารมื้อสุดท้ายของพระองค์ที่นายจุนทะกัมมารบุตร (นายจุนทะบุตรของนายช่างทอง) จัดถวาย
ปัจจุบันเมืองปาวาเป็นโบราณสถาน ตั้งอยู่ 15 กิโลเมตรทางตะวันออกของกุสินารา ในรัฐอุตตรประเทศ ประเทศอินเดีย
พระพุทธเจ้าได้เสด็จผ่านเมืองแห่งนี้เพื่อไปยังสาลวโนทยาน เมืองกุสินารา โดยได้แวะพักที่ป่ามะม่วงของนายจุนทะและรับฉลองศรัทธาด้วยสุกรมัทวะตามรับสั่งของพระองค์ เป็นพระกระยาหารมื้อสุดท้าย หลังจากพระองค์เสร็จภัตตกิจ พระองค์ได้ประชวรลงปักขันธิกาพาธอย่างหนัก ทรงสั่งให้นายจุนทะนำสุกรมัทวะไปฝังไว้ ณ บ่อน้ำ (ซึ่งบ่อนี้ยังปรากฏมาจนปัจจุบัน) หลังจากอนุโมทนาทานแล้ว ได้เสด็จไปยังเมืองกุสินาราโดยแวะที่กกุธารนทีระหว่างทาง
หลังพุทธปรินิพพาน เมืองปาวาได้รับส่วนแบ่ง 1 ใน 8 ส่วน แห่งพระบรมสารีริกธาตุจากโทณพราหมณ์ด้วย โดยปรากฏสถูปบรรจุพระบรมสารีริกธาตุอยู่จนปัจจุบันนี้ (แต่พระบรมสารีริกธาตุได้ถูกพระเจ้าอโศกอัญเชิญไปประดิษฐานในที่อื่นแล้ว)
ปัจจุบันนอกจากสถูปพระบรมสารีริกธาตุแล้ว ยังมีจุนทะสถูป สถานที่เสยพระกระยาหารครั้งสุดท้ายของพระพุทธองค์ด้วย โดยใกล้ ๆ กับสถูปมีบ่อน้ำโบราณซึ่งสันนิษฐานว่าเป็นบ่อเดียวกันกับบ่อที่ฝังพระกระยาหารมื้อสุดท้ายของพระพุทธเจ้า
คิม โจ-ซุน
คิม โจ-ซุน () เป็นขุนนางในรัชสมัย พระเจ้าจองโจ - พระเจ้าซุนโจ โดยมาจากสกุลคิมแห่ง อันดง เช่นเดียวกับ พระมเหสีช็องซุน และ พระมเหสีฮโยอึย โดยท่านทำหน้าที่เป็นพระอาจารย์ให้กับวังเซจา(รัชทายาท)ซึ่งต่อมาคือพระเจ้าซุนโจหลังจากนั้นท่านก้าวขึ้นมามีอำนาจอย่างมากในราชสำนักด้วยการเป็นพระสัสสุระ(พ่อตา)ของพระเจ้าซุนโจเนื่องจากพระเจ้าซุนโจอภิเษกธิดาของท่านเป็นพระมเหสีและท่านได้เป็นผู้ช่วยในการบริหารราชการแผ่นดินของพระปัยยิกาคิมและการขึ้นมามีอำนาจครั้งนี้ทำให้คนในสกุลคิมแห่งอันดงหลายคนขึ้นมามีตำแหน่งสำคัญท่านถึงแก่อสัญกรรมในปี ค.ศ. 1832 ขณะอายุได้ 67 ปี
อังรี ดูนังต์ (แก้ความกำกวม)
อังรี ดูนังต์ หรือ อ็องรี ดูว์น็อง (, ) อาจหมายถึง
เพลงชาติเนเธอร์แลนด์แอนทิลลีส
เนเธอร์แลนด์แอนทิลลีส ซึ่งเป็นอดีตดินแดนปกครองตนเองของประเทศเนเธอร์แลนด์ ใช้เพลงเพลงหนึ่งซึ่งไม่มีชื่อเฉพาะเป็นเพลงชาติของตนเอง (ในภาษาดัตช์เรียกว่า แปลว่า เพลงชาติไม่มีชื่อ) ซึ่งเพลงนี้ประพันธ์ทั้งคำร้องและทำนองโดยซาฮิรา ฮิลิแมน (Zahira Hiliman) ชาวเกาะซินต์มาร์เติน (Sint Maarten) โดยบทร้องที่ประพันธ์ขึ้นครั้งแรกนั้นเป็นบทภาษาอังกฤษ ต่อมาได้มีการแปลเป็นภาษาปาเปียเมนโต (Papiamento language) ซึ่งเป็นภาษาท้องถิ่นของดินแดนแห่งนี้ โดยลูซิลล์ เบร์รี-ฮาเซท (Lucille Berry-Haseth) ชาวเกาะกือราเซา เพลงนี้ได้รับการรับรองให้ใช้เป็นเพลงชาติประจำดินแดนเมื่อ พ.ศ. 2543 ทั้งนี้ ภาษาอังกฤษและภาษาปาปิอาเมนโตนับเป็นภาษาทางการของเนเธอร์แลนด์แอนทิลลีสเช่นเดียวกับภาษาดัตช์
อนึ่ง นอกจากเพลงนี้แล้ว เกาะอื่น ๆ ที่ขึ้นกับเนเธอร์แลนด์แอนทิลลีสก็ยังมีเพลงประจำดินแดนของตนเองใช้ด้วยเช่นกัน
แอร์บัส เอ330
แอร์บัส เอ 330 (Airbus A330) เป็นอากาศยานลำตัวกว้าง ผลิตโดยแอร์บัส มีความจุมาก เป็นอากาศยานที่มีพิสัยบินระยะปานกลางถึงระยะไกล โครงสร้างของ แอร์บัส 330 ใช้เทคโนโลยีใหม่ล่าสุดในการออกแบบโครงสร้าง ใช้วัสดุผสมยุคใหม่และอัลลอยด์ที่มีความแข็งแรงและน้ำหนักเบาเป็นพิเศษมาประกอบเป็นตัวโครงสร้างและพื้นผิว ซึ่งสามารถลดน้ำหนักของตัวเครื่องลงได้มาก ลดค่าบำรุงรักษาและยังประหยัดน้ำมัน การออกแบบปีกที่มีประสิทธิภาพสูง ทำให้ได้สมรรถนะที่ดีทั้งขณะที่บินขึ้นและร่อนลงจอด และยังทำความเร็วได้เหมาะสมกับอัตตราบรรทุกและประหยัดน้ำมันเชื้อเพลิง
ทรีสแปลช
"ทรี สแปลช" () เป็นซิงเกิลที่ 44 ของคุมิ โคดะ และเป็นทริปเปิล เอ ไซด์ ซิงเกิล คือ เพลง "Lick me ♡", "ECSTASY", และ "走れ!" วางจำหน่ายวันที่ 8 กรกฎาคม พ.ศ. 2552
เพลง "Lick me ♡" เป็นเพลงประกอบโฆษณาคอนเสิร์ต "SANKYO「KODA KUMI FEVER LIVE IN HALLⅡ」" เพลง "ESTACY" เป็นเพลงประกอบโฆษณา music.jp และเพลง "ฮาชิเระ!" (走れ!) เป็นเพลงประกอบรายการ "S☆1" ทางช่องทีบีเอส
ซิงเกิล "3 SPLASH" มีเพลงอินโทรดักชันก่อนขึ้นเพลงหลัก และเอาโทรดักชันหลังเพลงหลักเหมือนกับซิงเกิล "4 hot wave"
ซิงเกิล "3 SPLASH" ได้รับรางวัลแผ่นเสียงทองคำจาก RIAJ เนื่องจากมียอดขายและยอดส่งออกเกิน 100,000 แผ่น
รีเฟล็กซ์
รีเฟล็กซ์ หรือ ปฏิกิริยารีเฟล็กซ์ () เป็นการเคลื่อนไหวของร่างกายโดยนอกการควบคุมของจิตใจ (involuntary) ที่เกิดขึ้นอย่างแทบฉับพลันทันที (instantaneous) เพื่อเป็นการตอบสนองต่อสิ่งกระตุ้น (stimulus) โดยปกติและเมื่อหมายถึงรีเฟล็กซ์ของมนุษย์แล้ว รีเฟล็กซ์จะเกิดผ่านระบบการนำกระแสประสาทที่เรียกว่า วงรีเฟล็กซ์ (reflex arc) ซึ่งเมื่อกล่าวถึงสัตว์ประเภทอื่นๆ คำว่ารีเฟล็กซ์อาจมีรายละเอียดของความหมายที่แตกต่างกันออกไปได้
เวลาตอบโต้ (reaction time หรือ latency) คือช่วงเวลาที่ร่างกายเริ่มรับสัญญาณความรู้สึกจากสิ่งกระตุ้น จนร่างกายมีการตอบสนองต่อสิ่งกระตุ้นนั้น
เวลาของปฏิกิริยาต่อสิ่งกระตุ้นสามารถมองเห็นได้ มักอยู่ในช่วงเวลา 150 ถึง 300 มิลลิวินาที (millisecond)
รีเฟล็กซ์ทั่วไป (Typical Reflex) คือ รีเฟล็กซ์ที่มีรูปแบบโดยทั่วไป คือ วงจรเซลล์ประสาทที่รับรู้และทำให้เกิดรีเฟล็กซ์ ได้แก่
รีเฟล็กซ์เอ็นลึก (deep tendon reflexes) เป็นปฏิกิริยาของร่างกายที่เกิดจากการทำงานร่วมกันของระบบประสาทส่วนกลางและระบบประสาทส่วนรยางค์ โดยปกติหากร่างกายมนุษย์มีรีเฟล็กซ์ที่ลดลง มักหมายถึงร่างกายมีความผิดปกติในระบบประสาทส่วนรยางค์ แต่หากมีรีเฟล็กซ์มากเกินไป มักหมายความว่าระบบประสาทส่วนกลางอาจมีความผิดปกติได้เด็กแรกเกิดจะมีรีเฟล็กซ์บางอย่างที่มักไม่พบในผู้ใหญ่ เรียกว่า รีเฟล็กซ์ดั้งเดิม (primitive reflexes) เช่น
มักเป็นระบบที่ให้คะแนนตั้งแต่ 0 ถึง 4:
โคลนัส
โคลนัส () คือการหดตัวของกล้ามเนื้อนอกเหนืออำนาจจิตใจเนื่องจากการยืดกล้ามเนื้ออย่างทันทีทันใด โคลนัสเป็นสัญญาณบอกโรคเกี่ยวกับระบบประสาทได้ และมักเกี่ยวข้องกับปัญหาภายในเซลล์ประสาทสั่งการชุดบน (upper motor neuron lesions) เช่นจากโรคหลอดเลือดสมอง (stroke), โรคปลอกประสาทเสื่อมแข็ง (multiple sclerosis), การได้รับบาดเจ็บในไขสันหลัง (spinal cord damage) และโรคทางสมองเนื่องจากภาวะที่ตับ (hepatic encephalopathy) ซึ่งต้องเข้าใจความต่างกันกับอาการฟาสซิคิวเลชัน (fasciculations) ซึ่งมักเกิดจากพยาธิสภาพในเซลล์ประสาทสั่งการชุดล่าง (lower motor neuron pathology) โคลนัสจะทำให้เกิดการเคลื่อนไหวที่เห็นได้ชัดเจน ซึ่งมักสามารถเกิดจากการกระตุ้นของรีเฟล็กซ์
สามารถดูลักษณะของโคลนัสได้จากการทดสอบที่ข้อเท้า ซึ่งสามารถทดสอบได้โดยการงอเท้าขึ้น (dorsiflexion) ทั้งนี้ยังสามารถทดสอบได้ในข้อเข่าโดยการกดกระดูกสะบ้าไปหาด้านนิ้วโป้งเท้า ซึ่งหากเกิดโคลนัสมากกว่า 5 ครั้ง จึงถือว่าผิดปกติ
ทั้งนี้ ยาที่เกี่ยวกับสารสื่อประสาทเซโรโทนินยังสามารถทำให้เกิดโคลนัสได้ อันเป็นสัญญาณถึงอาการพิษจากเซโรโทนิน
สตาน วาวรีงกา
สตานิสลัส วาวรีงกา () หรือ สตาน วาวรีงกา () เกิดเมื่อวันที่ 28 มีนาคม พ.ศ. 2528 เป็นนักเทนนิสอาชีพชาวสวิส ปัจจุบันอยู่อันดับที่ 3 ของโลก จากการคว้าแชมป์แกรนด์สแลมแรกของปี ออสเตรเลียนโอเพน 2557 โดยเอาชนะ ราฟาเอล นาดัล ในรอบชิงชนะเลิศ ซึ่งเป็นแชมป์แกรนด์สแลมรายการแรกในชีวิตของเขาอีกด้วย นับเป็นความสำเร็จต่อเนื่องจากการเข้าถึงรอบรองชนะเลิศแกรนด์สแลมสุดท้ายของปี ยูเอส โอเพน 2556 ก่อนจะพ่ายให้กับนอวัก จอคอวิช และในเดือนสิงหาคมปี 2551 เขาจับคู่กับโรเจอร์ เฟเดอเรอร์ และสามารถคว้าเหรียญทองในประเภทคู่ ในการแข่งขันกีฬาโอลิมปิกเกมส์ ณ กรุงปักกิ่ง ประเทศจีน
เดอะมาสเตอร์
เดอะมาสเตอร์ () เป็นรายการ เรียลลิตีโชว์ จัดขึ้นระหว่างวันที่ 23 กุมภาพันธ์ - 21 มีนาคม พ.ศ. 2552 เป็นเวลา 4 สัปดาห์ ออกอากาศ 24 ชั่วโมงทาง ทรูวิชั่นส์ ช่อง 18 และมีรายการไฮไลท์ประจำวัน และคอนเสิร์ตทุกวันเสาร์ที่ช่อง 19 ทรูอินไซด์
รูปแบบรายการเป็นการแข่งขันร้องเพลงและแสดงโชว์ แข่งขันเป็นทีม ทีมละ 5 คน โดยผู้เข้าแข่งขันมาจากตำแหน่งผู้ชนะเลิศและรองชนะเลิศอันดับหนึ่งของ รายการ ทรู อะคาเดมี่ แฟนเทเชีย ตั้งแต่ฤดูกาลที่ 1-5 ซึ่งได้แก่จากนั้นได้มีการเปิดโอกาสโหวตคัดเลือกผู้แข่งขันเพิ่มเติม ซึ่งเป็นนักล่าฝันรุ่น 1-5 ที่ได้รับคะแนนโหวตสูงสุดผ่านระบบ SMS 5 อันดับแรก และนักล่าฝันที่ได้รับโอกาสเข้าสู่รายการ เดอะ มาสเตอร์ ได้แก่รูปแบบรายการจะนำเสนอในรูปเบบของการทำงานเบื้องหลังของศิลปิน ผู้เข้าแข่งขันจะต้องใช้ประสบการณ์ในการทำงาน คิดและวางแผนโชว์ที่จะเกิดขึ้นในทุกคืนวันเสาร์ โดยโจทย์เพลงที่ได้รับแต่ละสัปดาห์ จะเป็นบทเพลงยอดนิยมของศิลปินระดับมืออาชีพของวงการเพลงไทย และจะมีการทำอัลบั้มเพลงจำลองในรูปแบบของตนเองร่วมกับทีมงานเบื้องหลัง อีกทั้งจะมีการวัดผลความนิยมของปกอัลบั้มเพลงที่ได้ร่วมกันออกแบบในทุกสัปดาห์ ผ่านการลงคะแนนเสียงของผู้ชมผู้มีสิทธิ์ลงคะแนนหน้าบริเวณคอนเสิร์ต ซึ่งคะแนนในส่วนนี้จะประกอบการตัดสินควบคู่กับคะแนนโหวตผ่านระบบ SMS ของผู้ชมรายการทั้งหมดด้วย
หมายเหตุ :
ซิโมน่า ฮาเล็ป
ซิโมน่า ฮาเล็ป นักเทนนิสมือ 264 เยาวชนโลกชาวโรมาเนียเกิดเมื่อวันที่ 27 กันยายน ค.ศ. 1991 อดีตแชมป์ เฟรนช์โอเพ่น ระดับเยาวชนปี 2008 และในปีนี้ได้ลงแข่งเฟรนช์โอเพ่น ระดับผู้ใหญ่แต่แพ้ในรอบคัดเลือกรอบ 2 หลังจบแมตช์นี้เธอประกาศว่าเธอจะไปผ่าตัดให้หน้าอกขนาด 34DD เล็กลงเพราะทำให้ลำบากในการเคลื่อนตัว
ประกาศนียบัตรวิชาชีพซิสโก้
ประกาศนียบัตรวิชาชีพซิสโก้ () คือประกาศนียบัตรวิชาชีพทางด้านเทคโนโลยีสารสนเทศสำหรับผลิตภัณฑ์ของซิสโก้ (Cisco) ซึ่งทำงานเกี่ยวกับระบบเครือข่ายคอมพิวเตอร์ แบ่งออกเป็น 5 ระดับได้แก่ ระดับแรกเข้า (entry-level) ระดับผู้ร่วมงาน (associate) ระดับมืออาชีพ (professional) ระดับผู้เชี่ยวชาญ (expert) และระดับผู้เชี่ยวชาญพิเศษ (specialist)
ปัจจุบันการทดสอบเพื่อให้ได้ประกาศนียบัตรนี้จัดการดูแลโดยบริษัทเพียร์สันวิว (Pearson VUE) ของสหราชอาณาจักร ซึ่งก่อนหน้านี้จัดการดูแลโดยบริษัทโพรเมทริก (Prometric) ของสหรัฐอเมริกาจนถึงวันที่ 1 สิงหาคม พ.ศ. 2550
ตารางด้านล่างนี้แสดงชื่อการทดสอบที่แตกต่างกันสำหรับสายงานต่าง ๆ ในระบบเครือข่ายคอมพิวเตอร์ ประกาศนียบัตรระดับผู้เชี่ยวชาญพิเศษจะไม่นำมาแสดงไว้ในตารางนี้
ระบบประกาศนียบัตรของซิสโก้เริ่มจากระดับแรกเข้าด้วยการทดสอบ CCENT (Cisco Certified Entry Networking Technician) ครอบคลุมความรู้พื้นฐานเกี่ยวกับระบบเครือข่าย ซึ่งไม่เกี่ยวข้องกับแนวคิดระดับเทคนิคของการรักษาความปลอดภัย เครือข่ายเสียง หรือเครือข่ายไร้สายของซิสโก้ แต่จะเป็นการทดสอบทักษะในระดับผู้ช่วยดูแลเครือข่าย ผู้ที่ได้รับประกาศนียบัตร CCENT จะมีความรู้และทักษะในการติดตั้ง จัดการ บำรุงรักษา และแก้ปัญหาเครือข่ายสำหรับองค์กรขนาดเล็ก รวมทั้งการรักษาความปลอดภัยบนเครือข่าย
เพื่อที่จะได้รับการรับรอง CCENT ผู้สมัครจะต้องเข้ารับการอบรม ICND1 (Interconnecting Cisco Networking Devices Part 1) เป็นระยะเวลา 5 วันตามหลักสูตรโดยตัวแทนศูนย์การอบรมของซิสโก้ และการฝึกฝนบนเว็บ 40 ชั่วโมง แล้วทำข้อสอบชุด "640-822 ICND1" ให้ผ่านเพื่อให้ได้ประกาศนียบัตร เป็นอันเสร็จสิ้น
ประกาศนียบัตรของซิสโก้ระดับที่สองคือ CCNA (Cisco Certified Network Associate) ซึ่งสอบทั้งหมดเจ็ดสานงานตามตาราง ผู้ที่ได้รับประกาศนียบัตรนี้จะมีความสามารถในการติดตั้ง ปรับแต่ง ดำเนินการ และแก้ปัญหาเครือข่ายที่ใช้เราเตอร์และสวิตช์ในระดับองค์กร รวมทั้งการนำไปใช้และการตรวจสอบการเชื่อมต่อระยะไกลในข่ายงานบริเวณกว้าง (WAN) การอบรม CCNA ในหลักสูตรใหม่มีการสอนเรื่องการต่อกรภัยคุกคามทางด้านความปลอดภัยในระดับพื้นฐาน และการแนะนำเบื้องต้นเกี่ยวกับเครือข่ายเสียงและไร้สาย ซึ่งการสอบในปัจจุบันจะมีข้อสอบที่ครอบคลุมเนื้อหาทั้งหมด
"ประกาศนียบัตร CCNA มีอายุการรับรอง 3 ปี เมื่อหมดอายุแล้ว ผู้นั้นจะต้องเลือกทางใดทางหนึ่งดังนี้
ประกาศนียบัตร CCDA (Cisco Certified Design Associate) เป็นการรับรองความรู้ในระดับผู้ร่วมงานเกี่ยวกับการออกแบบเครือข่ายอุปกรณ์ของซิสโก้ ผู้ที่ได้รับประกาศนียบัตรนี้จะมีความสามารถในการออกแบบเส้นทางเครือข่ายที่มีการเปลี่ยนเส้นทางโดยเราเตอร์และสวิตช์เป็นต้น ซึ่งเครือข่ายนั้นประกอบด้วยข่ายงานบริเวณเฉพาะที่ (LAN) ข่ายงานบริเวณกว้าง (WAN) และบริการโทรศัพท์ที่แตกต่างออกไป ทำข้อสอบชุด "640-863 DESGN" เมื่อผ่านแล้วจึงได้ประกาศนียบัตร และถึงแม้ว่าการทดสอบ CCDA ไม่จำเป็นต้องสอบผ่าน CCNA มาก่อน แต่ทางซิสโก้ก็แนะนำให้สอบเพื่อให้มีความรู้พื้นฐานในระดับ CCNA
แอ็ตแชร์
แอ็ตแชร์ (, ) เป็นหมู่บ้านหนึ่งในเทศมณฑลแป็ชต์ เขตมหานครบูดาเปสต์ ประเทศฮังการี
แอ็ตแชร์ตั้งอยู่ทางตะวันออกเฉียงใต้ของกรุงบูดาเปสต์ ใกล้สนามบินนานาชาติเฟริเฮกี เขตที่อยู่ต่อเนื่องกันได้แต่ Maglód, Vecsés, Gyömrő และ Üllő ทางหลวง M0 ทางรถไฟ 120a (Budapest-Újszász-Szolnok) ผ่านใกล้หมู่บ้าน มีประชากรเชื้อสายสโลวักเป็นชนกลุ่มน้อย
ประวัติศาสตร์ลายลักษณ์อักษรชิ้นแรกที่กล่าวถึงแอ็ตแชร์มีบันทึกไว้เมื่อ 15 ธันวาคม ค.ศ. 1315 แม้ว่าหมู่บ้านนี้จะมีอยู่ตั้งแต่ ค.ศ. 896 แล้ว เมื่อพวก Magyars ได้เข้ามาตั้งรกรากในบริเวณปัจจุบัน จากตำนานที่เล่าขานกันมาเชื่อกันว่าชื่อของหมู่บ้านตั้งโดยเจ้าชาย Árpád ของเผ่าฮังกาเรียน เมื่อพระองค์มาพักที่หมู่บ้านดังกล่าวพระองค์ได้ถามถึงนามของสถานที่แห่งนั้น ชาวบ้านท้องถิ่นไม่อาจตอบแก่พระองค์ได้ ดังนั้น Árpád จึงกล่าวแก่พวกเขาว่า เจ้าจงเรียกสถานที่แห่งนี้ตามชื่อไม้โอค ()
ในช่วงจักรวรรดิออโตมันครองอำนาจ (ค.ศ. 1526-ค.ศ. 1686) หมู่บ้านได้เสื่อมสลายลง โดยเฉพาะหลังเหตุการณ์ยึดหมู่บ้านบุดาที่อยู่ใกล้เคียง ชาวบ้านกลับมาอยู่ในบริเวณปัจจุบันหลัง ค.ศ. 1699 ทหารจากแอ็ตแชร์สิบเอ็ดนายได้ต่อสู้ในสมรภูมิสงคราม Rákóczi เพื่ออิสรภาพ (ค.ศ. 1703-ค.ศ. 1711) ในช่วงต้นของคริสศตวรรษที่ 18 ผู้ปกครองหมู่บ้านเคาต์ Antal Grassalkovich จึงนำชาวสโลวักเข้ามาตั้งถิ่นฐาน
สถานที่สำคัญมีมาแต่โบราณกาลคือโบสถ์คาทอลิก สร้างในปี ค.ศ. 1740.
ระบำที่มีชื่อเสียงระดับโลกคือ ‘Wedding at Ecser’ ("Ecseri lakodalmas").
ในตราสัญลักษณ์มีสิ่งสำคัญสามสิ่งประจำหมู่บ้านได้แก่ โบสถ์คาทอลิก ระบำพื้นเมือง และต้นโอค
เมืองพี่น้องของแอ็ตแชร์ได้แก่
โซรานา เคิร์สเตีย
โซรานา เคิร์สเตีย เป็นนักเทนนิสชาวโรมาเนีย เกิดวันที่ 7 เมษายน ค.ศ. 1990 ในเธอคว้าแชมป์ WTA Tour มาแล้ว 1 รายการและพอถึงศึก เฟรนช์โอเพ่น ในรอบ 3 เธอสามารถพลิกเอาชนะมือ 5 ของรายการจากเซอร์เบีย เยเลนา แยนโควิช แต่เธอกลับตกรอบในรอบต่อมาคือรอบ 4
ใยประสาทนำเข้า
เดนไดรต์ (Dendrite) เป็นแขนงประสาทประเภทหนึ่งของเซลล์ประสาท (neuron) ซึ่งยื่นออกมาจากส่วนที่เป็นตัวเซลล์ (soma) ทำหน้าที่นำกระแสประสาทเข้าสู่เซลล์ประสาท ซึ่งกระแสประสาทดังกล่าวเป็นสัญญาณทางไฟฟ้าเคมีที่เกิดจากการกระตุ้นจากเซลล์ประสาทอื่นๆ (ทั้งนี้อาจเกิดจากสัญญาณจากรีเซปเตอร์ การกระตุ้นด้วยขั้วไฟฟ้าโดยมนุษย์ ฯลฯ) ซึ่งช่องว่างระหว่างเซลล์ประสาทตรงบริเวณที่มีการถ่ายทอดกระแสประสาทไปสู่กันได้นั้น เรียกว่าไซแนปส์ (synapse) และเมื่อเดนไดรต์รับสัญญาณประสาทมาแล้ว ก็จะมีการส่งต่อไปยังเซลล์อื่นๆต่อไปโดยผ่านไปทางปลายแอกซอน
ทั้งนี้แขนงของเดนดริติกเซลล์ (dendritic cells) ในระบบภูมิคุ้มกันก็เรียกว่าเดนไดรต์ แต่ไม่มีความสามารถในการนำกระแสประสาท หรือกระแสไฟฟ้าเคมีใดๆ
บัวสี่เหล่า
ในทางศาสนาพุทธ บัวสี่เหล่า คืออุปมาเปรียบบุคคลเหมือนดอกบัว 4 จำพวก ตามฐานะที่จะบรรลุนิพพานได้และไม่ได้ในชาตินั้น ตามที่ปรากฏในโพธิราชกุมารสูตร ในพระไตรปิฎกภาษาบาลีและคัมภีร์สุมังคลวิลาสินี ว่าเมื่อแรกตรัสรู้ พระพุทธเจ้าได้ทรงพิจารณาว่าพระธรรมที่ทรงบรรลุนั้นมีความละเอียดอ่อนสุขุมคัมภีรภาพ ยากต่อบุคคลจะรู้ เข้าใจและปฏิบัติได้ แต่ต่อมาได้ทรงพิจารณาอย่างลึกซึ้งแล้ว ทรงเห็นว่าบุคคลในโลกนี้มีหลายจำพวก บางพวกสอนได้ บางพวกสอนไม่ได้ เปรียบเสมือนบัว 3 เหล่า (ตามนัยโพธิราชกุมารสูตรในพระไตรปิฎกภาษาบาลี) หรือบัว 4 เหล่า (ตามนัยสุมังคลวิลาสินี)
การที่สุมังคลวิลาสินีกล่าวว่าพระพุทธเจ้าทรงเปรียบบุคคลเป็นดอกบัว 4 เหล่านั้น เป็นการประยุกต์จากพุทธพจน์เรื่องบุคคล 4 จำพวกที่ตรัสไว้ในอุคฆฏิตัญญุสูตร อังคุตตรนิกาย ปุคคลวรรคที่ 4 มาผสานกับพระพุทธพจน์เรื่องดอกบัว 3 เหล่าที่ตรัสไว้ในโพธิราชกุมารสูตร มัชฌิมนิกาย จึงกลายเป็นดอกบัว 4 เหล่าที่รู้จักกันในปัจจุบัน
ในพระไตรปิฏก พระพุทธองค์ทรงพิจารณาตามคำเชื้อเชิญของท้าวสหัมบดีพรหมที่เชิญให้พระองค์แสดงธรรม พระพุทธองค์จึงทรงพิจารณาตรวจสัตวโลกด้วยพุทธจักษุ และทรงเห็นว่าสัตวโลกที่ยังสอนได้มีอยู่ (เรียกว่าเวไนยสัตว์) เปรียบด้วยดอกบัว 3 จำพวก ดังความต่อไปนี้
อุคฆฏิตัญญุสูตรและมโนรถปูรณีได้อธิบายบุคคล 4 จำพวก ไว้ดังนี้
3 จำพวกแรกเรียกว่าเวไนยสัตว์ (ผู้แนะนำสั่งสอนได้) ส่วนปทปรมะเป็นอเวไนยสัตว์ (ผู้ไม่อาจแนะนำสั่งสอนได้)
สุมังคลวิลาสินีระบุว่าพระพุทธเจ้าทรงเปรียบบุคคลเป็นดอกบัว 4 เหล่า โดยนำปทปรมะที่พระพุทธเจ้าตรัสไว้ในอุคฆฏิตัญญุสูตร บุคคลวรรค อังคุตตรนิกาย มาเปรียบเป็นบัวเหล่าที่ 4 จึงได้เป็นแนวคิดดอกบัว 4 เหล่า ดังนี้
แช็สกาแตแลวิแซ
แช็สกาแตแลวิแซ () หรือ ČT เป็นสถานีโทรทัศน์แห่งหนึ่งของประเทศเช็กเกีย โดยรัฐบาลของประเทศดังกล่าว โดยมีลักษณะเป็นสถานีโทรทัศน์แห่งชาติและแบบสาธารณะ
ซีที เริ่มออกอากาศครั้งแรกเมื่อวันที่ 1 พฤษภาคม พ.ศ. 2491 โดยมีชื่อว่า "สถานีวิทยุโทรทัศน์แห่งประเทศเชโกสโลวาเกีย" (Československá televize, ČST)
ค.ศ. 1969 ซีเอสทีเพิ่มอีกสถานี เป็น 2 สถานี เปลี่ยนชื่อจาก ซีเอสที เป็น ทีวี 1 และมี ทีวี 2 มาเพิ่ม.
ซีเอสทีออกอากาศเป็นสีตั้งแต่ ค.ศ. 1968
เมื่อ ค.ศ. 1986 สถานีทั้งสองช่องเปลี่ยนชื่อมาเป็น ซีเอสที 1 และ ซีเอสที 2 แทนที่จะเป็น ทีวี 1 และ ทีวี 2
ต่อมาในวันที่ 1 มกราคม พ.ศ. 2536 เชโกสโลวาเกียถูกแยกเป็นสาธารณรัฐเช็กและสาธารณรัฐสโลวัก "สถานีโทรทัศน์เช็ก" จึงได้รับการจัดตั้งแทน ซีเอสที ที่ต้องถูกยุบไปพร้อมกับประเทศเดิม การจัดตั้ง ซีที เป็นการบริหารงานในลักษณะสถานีโทรทัศน์สาธารณะ โดยเดิมทีการนำเสนอข่าวและรายการ ก็เคยรับ ช่องเอฟวัน มาออกอากาศแต่ก่อน โดย สถานีวิทยุโทรทัศน์แห่งประเทศเชโกสโลวาเกีย ยุติการออกอากาศในปีเดียวกัน
มกราคม พ.ศ. 2536 ถึง กุมภาพันธ์ พ.ศ. 2537 ซีที ก็ได้ออกอากาศเพิ่มจากที่เป็น2 สถานี เป็นจำนวน 3 สถานี โดยที่เหลืออีกหนึ่งคลื่นความถี่ รัฐบาลก็ได้มอบคลื่นให้เอกชน บริหารงานในนามของ "สถานีโทรทัศน์ทีวีโนวา"
พ.ศ. 2548 ถึง พ.ศ. 2549 ซีที ก็ได้จัดตั้ง สถานีโทรทัศน์แห่งใหม่ โดยจัดตั้ง สถานีโทรทัศน์ข่าวสาร ซีที 24 และสถานีโทรทัศน์กีฬา ซีที 4 ทั้ง 2 สถานี ออกอากาศช่องละ 24 ชั่วโมง ซึ่งในขณะนั้น ทางการก็ได้มีการวางแผนพัฒนาโทรทัศน์ในระบบดิจิตอล ไปด้วยการออกอากาศของสถานีโทรทัศน์ข่าวสาร และ สถานีโทรทัศน์กีฬา จะส่งสัญญาณในระบบผ่านดาวเทียม อัสตร้า 3A และ 1KR ด้วยระบบ 10-02 องศา และนำมาส่งสัญญาณในระบบดิจิตอลภาคพื้นดิน อีกด้วย
เทศนาวิธี
เทศนาวิธี หรือ พุทธลีลาในการสอน หมายถึง การสอนของพระพุทธเจ้าในแต่ละครั้ง ที่ประกอบด้วยคุณลักษณะ ๔ ประการ
๑.สันทัสสนา คือ ชี้แจงเรื่องที่ทรงสอนให้เห็นชัดเป็นการแยกแยะ อธิบาย และแสดงเหตุผลให้ชัดเจนจนผู้ฟังเข้าใจแจ่มแจ้ง เห็นจริงเห็นจัง ดังได้เห็นกับตา
๒.สมาทปนา คือ ชวนใจให้อยากรับเอาไปปฏิบัติ เป็นการสอนให้เห็นว่าสิ่งใดควรปฏิบัติก็แนะนำหรือบรรยายให้ซาบซึ้งในคุณค่าและเห็นความสำคัญที่จะต้องฝึกฝน จนยอมรับและนำไปปฏิบัติ
๓.สมุตเตธนา คือ เร้าใจให้อาจหาญแกล้วกล้า เป็นการปลุกเร้าใจให้กระตือรือร้น เกิดความอุตสาหะมีกำลังใจที่จะทำให้สำเร็จลงได้
๔.สัมปหังสนา คือ ปลอบชโลมใจให้สดชื่นร่าเริงเป็นการการบำรุงจิตให้แช่มชื่นเบิกบาน เห็นคุณประโยชน์ที่จะได้รับ และทางที่จะก้าวหน้าบรรลุผลสำเร็จยิ่งขึ้นไป ทำให้ผู้ฟังมีความหวังและเบิกบานใจ
เทศนาวิธี
สถานีโทรทัศน์แห่งชาติลาว
สถานีโทรทัศน์แห่งชาติลาว (, ชื่อย่อ: ) เป็นสถานีโทรทัศน์แห่งชาติในการกำกับของรัฐบาลลาว นับเป็นสถานีโทรทัศน์ที่ออกอากาศภาคพื้นดินเพียงแห่งเดียวในประเทศลาว
สถานีโทรทัศน์แห่งประเทศลาวเป็นหน่วยงานสื่อสารมวลชนในการกำกับของรัฐบาลลาว ขึ้นตรงกับกระทรวงแถลงข่าว วัฒนธรรม และท่องเที่ยว เริ่มแพร่ภาพเป็นครั้งแรก เมื่อวันพฤหัสบดีที่ 1 ธันวาคม พ.ศ. 2526 ด้วยระบบวีเอชเอฟ จากสถานีแม่ข่าย นครหลวงเวียงจันทน์ โดยในยุคแรกออกอากาศทางช่อง 8
ต่อมา ในปี พ.ศ. 2536 สถานีฯ ก็ได้ขอความร่วมมือกับรัฐบาลไทย และรับการอนุมัติให้นำคลื่นความถี่ของสถานีโทรทัศน์ในประเทศไทยมาออกอากาศทางช่อง 9 ของสถานีฯ และในปีเดียวกัน สถานีฯ ก็ได้รับเงินทุนสนับสนุนสำหรับก่อสร้างอาคารที่ทำการสถานีฯ แห่งใหม่จากรัฐบาลญี่ปุ่นและเวียดนาม
ส่วนตราสัญลักษณ์ของสถานีฯ เป็นรูปวงกลม ภายในเป็นภาพพระธาตุหลวงอยู่กลางรูป และที่ปลายยอดมีคลื่นกระจายสัญญาณออกอากาศจากปลายยอด จำนวน 4 เส้น ทั้งหมดอยู่ในวงกลมสีน้ำเงิน ขอบรอบนอกแบ่งเป็นสองสี คือครึ่งบนเป็นสีแดง มีข้อความภาษาลาวระบุว่า "" (โทละพาบแห่งซาดลาว) และครึ่งล่างเป็นสีเขียว มีข้อความภาษาอังกฤษระบุว่า "LAO NATIONAL TELEVISION" หรือ ข้อความภาษาฝรั่งเศสระบุว่า "TELEVISION NATIONALE LAO"
สถานีฯ ออกอากาศจากสถานีแม่ข่าย นครหลวงเวียงจันทน์ ปัจจุบันมีการแพร่ภาพออกอากาศ จำนวน 2 ช่องรายการ ดังต่อไปนี้สถานีเครือข่ายเหล่านี้มีที่ตั้งเป็นแห่งเดียวกับสถานีวิทยุกระจายเสียงแห่งชาติลาวในแต่ละภูมิภาคด้วย
สถานีส่วนภูมิภาคจะผลิตรายการสรุปข่าวสารในภูมิภาคนั้นๆ ออกอากาศผ่านทาง ทชล.1 ตามเวลาทีแต่ละสถานีตกลงกันไว้
พหุนิยมทางการเมือง
แนวคิดพหุนิยมทางการเมือง () เป็นการรับรองโดยสามัญสำนึกว่าในสังคมจะต้องมีความแตกต่างกัน ซึ่งแนวคิดดังกล่าวได้ถูกนำไปใช้ในวงกว้าง ในทางการเมือง แนวคิดพหุนิยมได้รับการพิจารณาว่าเป็นตัวแสดงของประชาธิปไตยสมัยใหม่ เพื่อผลประโยชน์ของพลเมือง แนวคิดพหุนิยมยังได้ใช้เป็นเครื่องหมายแสดงถึงจุดยืนในทางทฤษฎีของรัฐและอำนาจ ซึ่งได้มีผู้เสนอว่าแนวคิดดังกล่าวเป็นรูปแบบอันเหมาะสมในการกระจายอำนาจในสังคม
ในระบอบประชาธิปไตย แนวคิดพหุนิยมเป็นแนวทางชี้นำเพื่อก่อให้เกิดความสงบสุขบนความขัดแย้งของผลประโยชน์ ความเชื่อและการใช้ชีวิตที่แตกต่างกัน ซึ่งทำให้แนวคิดพหุนิยมแตกต่างจากแนวคิดรวมเข้าสู่ศูนย์กลาง เพราะแนวคิดพหุนิยมเชื่อว่า สมาชิกในสังคมสามารถอยู่ร่วมกันได้ โดยมีการเจรจาอย่างสันติ
จุนสี
จุนสี หรือ คอปเปอร์(II)ซัลเฟต () เป็นสารประกอบของทองแดง กำมะถันและออกซิเจน ที่มีสูตรทางเคมี CuSO เกลือจุนสีพบได้หลายรูปแบบตามจำนวนโมเลกุลน้ำที่ประกอบอยู่ในผลึก จุนสีสะตุหรือจุนสีที่ปราศจากน้ำ (anhydrous) เป็นผงสีเทาขาว ขณะที่จุนสีที่พบได้บ่อยมีน้ำ 5 โมเลกุล (pentahydrate) มีสีฟ้าสด สารเคมีนี้ใช้ประโยชน์เป็นสารปราบวัชพืช สารกำจัดสัตว์และแมลงรบกวน สารฆ่าเชื้อรา
ในตำรายาบางครั้งเรียกจุนสีว่ากำมะถันเขียว แต่เดิมผลิตจากน้ำฉีดแร่ในเหมืองทองแดง นำมาต้มให้น้ำระเหย ใช้เป็นยาถอนพิษ กัดหูดและคุดทะราด ในภาษาไทยโบราณจะเรียกสีของจุนสีว่าสีเขียว
การผลิตจุนสีในเชิงอุตสาหกรรมทำได้โดยนำโลหะทองแดงไปทำปฏิกิริยากับกรดซัลฟิวริกเข้มข้น หรือนำคอปเปอร์ออกไซด์ไปทำปฏิกิริยากับกรดซัลฟิวริกเจือจาง
อาราม
อาราม () คือสิ่งก่อสร้างหรือกลุ่มสิ่งก่อสร้างที่ใช้เป็นที่พักอาศัยและที่ทำงานของนักพรต ซึ่งอาจอยู่รวมกันเป็นกลุ่ม หรืออยู่โดดเดี่ยว เช่น ฤๅษี (hermit)
ในทางตะวันตก (คริสต์ศาสนา) “อาราม” มาจากภาษาอังกฤษคำว่า “Monastery” ที่มีที่มาจากภาษากรีก “μοναστήριον” - “monasterios” (จากคำว่า “μονάζειν'” - “monazein” ที่แปลว่าอยู่ตามลำพัง) คำว่า “monastērion” ใช้เป็นครั้งแรกในคริสต์ศตวรรษที่ 1 ในบทที่สามของหนังสือ “On The Contemplative Life” เขียนโดยนักปรัชญาชาวยิวชื่อไฟโล
ศาสนาและปรัชญาต่าง ๆ ในโลกล้วนมีประเพณีการใช้ชีวิตอารามวาสีที่นักพรตหรือกลุ่มนักพรตที่มีความตั้งใจแน่วแน่ในการใช้ชีวิตเพื่อศาสนามารวมตัวกันเป็นชุมชน และก่อสร้างศาสนสถานและที่พำนักอาศัยที่แยกจากชุมชนของคฤหัสถ์ บริเวณที่เรียกว่าอารามปรากฏในหลายศาสนา เช่น อารามหรือวัดใน พุทธศาสนา คริสต์ศาสนา รวมไปถึงลัทธิขงจื๊อด้วย
ในศาสนาเกือบทุกศาสนาชีวิตภายในอารามจะปกครองโดยกฎที่วางขึ้นโดยเฉพาะสำหรับชุมชนของตนโดยเฉพาะ เช่น กฎการสวดมนต์และเวลาสวด, กฎการใช้ชีวิต และอื่น ๆ เช่นกฎว่าด้วยเพศของสมาชิก หรือกฎที่ห้ามการมีภรรยา หรือการห้ามมีสมบัติเป็นของตนเองเป็นต้น นอกจากนั้นกฎที่เกี่ยวกับความสัมพันธ์ของอารามกับอารามอื่นในกลุ่มเดียวกันหรือนอกกลุ่ม หรือกับชุมชนรอบข้างก็จะแตกต่างกันออกไป บางอารามก็เน้นการอยู่ร่วมกับชุมชนรอบข้างเช่นในการให้การศึกษาหรือบริการการรักษาพยาบาลหรือการสอนศาสนา แต่บางอารามก็เน้นการใช้ชีวิตที่แยกกันอย่างเด็ดขาดจากชุมชน
อารามในพุทธศาสนา ในภาษาบาลีเรียกว่าวิหาร ส่วนในประเทศไทย ลาว และกัมพูชาเรียกว่าวัด เป็นที่จำพรรษาของพระสงฆ์ ทั้งภิกษุและสามเณร ภิกษุณีและสามเณรีก็อาศัยในอารามเดียวกับภิกษุแต่ต้องจัดพื้นที่อาศัยแยกต่างหาก
ตามพุทธประวัติระบุว่าวัดเวฬุวันมหาวิหาร เป็นอารามแห่งแรกในพุทธศาสนา เกิดจากพระเจ้าพิมพิสารแห่งแคว้นมคธทรงสดับพระธรรมเทศนาจากพระพุทธเจ้าแล้วมีพระราชศรัทธาจึงอุทิศป่าไผ่นอกพระนครราชคฤห์ถวายเป็นพุทธบูชา ต่อมายังมีกษัตริย์และคหบดีนิยมสร้างวัดถวายในพุทธศาสนาอีก เช่น อนาถบิณฑิกเศรษฐีสร้างวัดเชตวันมหาวิหาร นางอัมพปาลีหญิงโสเภณีสร้างวัดอัมพปาลีวัน นางวิสาขาสร้างวัดบุพพาราม เป็นต้น
สำหรับอารามในคริสต์ศาสนามีขนาดแตกต่างกันไป ทั้งที่อยู่อาศัยขนาดเล็กของฤๅษีผู้อยู่โดดเดียว (hermit) หรือเป็นอารามของชุมชนนักพรต (Cenobium) ก็อาจจะเป็นสิ่งก่อสร้างหลังเดียวที่เป็นที่พำนักของนักพรตอาวุโสรูปหนึ่งกับนักพรตอีกสองสามรูปหรือชี ไปจนถึงกลุ่มสิ่งก่อสร้างขนาดใหญ่ที่เป็นที่พำนักของนักพรตเป็นจำนวนร้อยก็ได้ เช่น อารามออคเซนเฮาเซิน ประเทศเยอรมนี
ในภาษาอังกฤษคำว่า Monastery โดยทั่วไปแล้วใช้สำหรับกลุ่มสิ่งก่อสร้างของชุมนุมนักพรต และ “คอนแวนต์” มักจะใช้สำหรับกลุ่มสิ่งก่อสร้างของคณะนักบวชหญิงหรือชี ศาสนาอื่นๆ อาจจะใช้คำอื่นในการเรียกอารามตามแต่จะเหมาะสม
อารามคริสต์ศาสนาอาจจะมีวิธีหารายได้เลี้ยงตัวเองหลายวิธี เช่น การสร้างหรือผลิตและขายสินค้าที่มักจะเป็นสินค้าทางการเกษตรกรรมเช่นเนยแข็ง ไวน์ เหล้า เบียร์ หรือผลิตผลจากผลไม้เช่นแยม หรืออาจจะจากเงินบริจาค, จากรายได้ค่าเช่า, จากการลงทุน ในปัจจุบันอารามก็ปรับวิถีการดำเนินการให้เข้ากับโลกสมัยใหม่เช่นในการให้เช่าสถานที่สำหรับการสัมมนา ฝึกสมาธิ หรือโรงแรม หรือขายบริหารคอมพิวเตอร์ การบัญชี หรือการบริหารโรงเรียน วิทยาลัยหรือมหาวิทยาลัย เป็นต้น
อารามฟงต์แน
อารามฟงต์แน () เป็นแอบบีย์ของคณะซิสเตอร์เชียนที่สมบูรณ์และเก่าแก่ที่สุดของยุโรป ตั้งอยู่ไม่ไกลจากเมืองมงบาร์ ประเทศฝรั่งเศส
อารามฟงต์แนก่อตั้งโดยนักบุญแบร์นาร์แห่งแกลร์โวในปี ค.ศ. 1118 เพียงสองสามปีหลังจากที่ออกจากอารามซีโต (Cîteaux Abbey) เพื่อไปก่อตั้งอารามแกลร์โว อารามตั้งอยู่ในป่าโปร่งขนาดย่อมราว 60 กิโลเมตรจากดีฌง (Dijon) และมารุ่งเรืองในคริสต์ศตวรรษที่ 12 และ 13 แม้ว่าฟงต์แนได้รับการพิทักษ์จากพระมหากษัตริย์ฝรั่งเศสแต่ก็มาถูกปล้นระหว่างสงครามร้อยปีและสงครามศาสนาของฝรั่งเศส ต่อมาฟงต์แนก็เสื่อมโทรมลง ครัวอาราม (refectory) ถูกรื้อทิ้งในปี ค.ศ. 1745 และมาปิดลงระหว่างการปฏิวัติฝรั่งเศส อารามเปลี่ยนเป็นโรงงานทำกระดาษจนถึงปี ค.ศ. 1902 ส่วนใหญ่โดยตระกูลมงกอลฟีเย (Montgolfier)
เอดัวร์ แอนาร์ซื้อแอบบีในปี ค.ศ. 1905 และทำการบูรณปฏิสังขรณ์ นอกจากครัวที่ถูกรื้อไปแล้ว อารามฟงต์แนก็ยังมีสิ่งก่อสร้างดั้งเดิมอื่น ๆ เกือบครบถ้วนที่รวมทั้งตัวโบสถ์หลัก หอพัก ระเบียงฉันนบถ หอประชุมนักบวช ห้องร้อน (caldarium) เรือนเลี้ยงนกพิราบ (dovecote) และโรงตีเหล็ก สถาปัตยกรรมที่กล่าวมาเป็นแบบโรมาเนสก์ ต่อมาก็มีการสร้างที่พำนักของอธิการอารามและสถานพยาบาล
อารามฟงต์แนได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1981
จุดตัดกลางโบสถ์
จุดตัด () ในคริสต์ศาสนสถานคือจุดที่ช่องทางเดินกลางตัดกับแขนกางเขนของวัดที่มีผังเป็นรูปกางเขน
ถ้าเป็นวัดตั้งตามหลักตะวันตก-ตะวันออกโดยเฉพาะวัดแบบโรมาเนสก์ และกอธิค) แล้ว “จุดตัด” ก็จะเป็นจุดที่เป็นทางไปสู่ช่องทางเดินกลางทางตะวันตก (ด้านหน้าวัด) มุขข้างโบสถ์เหนือและใต้ และบริเวณร้องเพลงสวดทางตะวันออก
เหนือกางเขนบางครั้งก็จะมีหอหรือโดม หอจุดตัดเป็นสิ่งที่นิยมสร้างกันในสถาปัตยกรรมการก่อสร้างมหาวิหารของสถาปัตยกรรมกอธิคอังกฤษ เมื่อมาถึงสถาปัตยกรรมฟื้นฟูศิลปวิทยาสิ่งตกแต่งเหนือจุดตัดก็มักจะนิยมสร้างเป็นโดม หอเหนือจุดตัดอาจจะเป็น “หอโคม” (lantern tower) ที่ยกสูงขึ้นไปและเปิดข้างเพื่อให้แสงส่องลงมายังบริเวณจุดตัด
การที่จุดตัดเปิดออกไปทั้่งสี่ด้านทำให้น้ำหนักของหอหรือโดมเหนือจุดตัดหนักลงมาตรงมุมรอบหอหรือโดม ฉะนั้นการสร้างสิ่งก่อสร้างที่มั่นคงและสามารถรับน้ำหนักของหอได้โดยไม่พังทลายลงมาจึงขึ้นอยู่กับความสามารถของสถาปนิก เรื่องหอพังทลายลงมาเกิดขึ้นหลายครั้งในประวัติศาสตร์ ซึ่งอาจจะเกิดจากความทะเยอทะยานในการสร้างหอที่สูงใหญ่แต่หนักเกินกว่าที่โครงสร้างจะรับได้ หรือจากการทรุดของพื้นดินที่อยู่ภายใต้ตัวอาคาร หรือจากภัยธรรมชาติเช่นแผ่นดินไหวเป็นต้น
ภาษาเกเลาเขียว
ภาษาเกเลาเขียว (Green Gelao ISO 639-3: ) มีผู้พูดในเวียดนาม 300 คน (พ.ศ. 2545) ในตำบลเยนมิญ โพลาและดองฟัน ส่วนใหญ่เริ่มเปลี่ยนไปพูดภาษาม้ง หรือภาษาจีน ไม่สามารถเข้าใจกันได้กับภาษาเกเลาแดง จัดอยู่ในตระกูลภาษาไท-กะได ภาษากลุ่มกะได สาขา เก-ชิ
ภาษาบะห์นัร
ภาษาบะห์นัร (Bahnar ISO 639-3: ) หรือภาษาบานา มีผู้พูดในเวียดนาม 158,456 คน (พ.ศ. 2542) ในบริเวณที่สูงทางภาคกลาง จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก
โช มัน-ย็อง
โช มัน-ย็อง เป็นขุนนางชั้นผู้ใหญ่ในรัชสมัย พระเจ้าฮอนจง และมีศักดิ์เป็นพระอัยกา (พระเจ้าตา) ของพระองค์ด้วยเนื่องจากท่านเป็นพระบิดาของพระพันปีโชจาก ตระกูลโชแห่งพุงยางจึงทำให้ท่านมีอำนาจมากขึ้นในราชสำนักพร้อมกับพระปิตุลาของพระพันปีโชคือ โชอินยอง ซึ่งดำรงตำแหน่งอัครมหาเสนาบดีด้วยท่านถึงแก่กรรมเมื่อปีค.ศ. 1846 ขณะอายุได้ 72 ปี
โช กวัง-โจ
โช กวัง-โจ ขุนนางและนักปราชญ์หัวก้าวหน้าคนสำคัญในรัชสมัยพระเจ้าจุงจง ผู้เสนอให้พระเจ้าจุงจงปฏิรูปการปกครองแผ่นดินแต่ไม่สำเร็จและยังถูกประหารชีวิต
โช กวัง-โจ เกิดเมื่อปี ค.ศ. 1482 ปีที่ 13 ในรัชกาล พระเจ้าซองจง เป็นขุนนางหัวก้าวหน้าที่พยายามปฏิรูปการปกครองแผ่นดิน ให้ดีขึ้นแต่กลับถูกเหล่าขุนนางซึ่งนำโดย ปาร์ควอนจง อัครมหาเสนาบดีทูลคัดค้านและใส่ความจึงทำให้ท่านและพรรคพวกถูกจับมาลงโทษและประทานน้ำฟู่จื่อจนสิ้นใจเมื่อปี ค.ศ. 1519 ในรัชกาล พระเจ้าจุงจง ขณะอายุได้เพียง 37 ปีแต่ก็ได้รับพระราชทานอภัยโทษในรัชสมัย พระเจ้าอินจง กษัตริย์องค์ต่อมา
กระดี่ได้น้ำ
กระดี่ได้น้ำ ผลงานเพลงชุดที่ 3 ของ อัสนี-วสันต์ โดยอัลบั้มชุดนี้ มักจะเขียนรายชื่อผู้จัดทำโดยเขียนเป็นชื่อเล่นเสียส่วนใหญ่
อัลบั้มชุดนี้ ยังมีเพลงที่มีเนื้อหาต่อจากเพลง "บังอรเอาแต่นอน" จากชุดที่แล้ว คือเพลง "บังเอิญติดดิน" โดยมีเนื้อหาโยงกันโดยว่า
""เลิกงานชื่นใจ ย่องไปงัดกลอน
บังเอิญบังอร ตื่นนอนขึ้นมา""
และจะไปมีเนื้อหาต่อกันในเพลง "ยินดีไม่มีปัญหา" ในชุดต่อไป
นอกจากนี้ยังมีเพลง ร่ำไร ที่อัสนีเป็นคนเขียนคำร้องโดยใช้นามปากกาว่า "สุนิสา ศารวรรณ"
ไอ้แมงปอแมน ฮีโร่ซุปเปอร์รั่ว
ไอ้แมงปอแมน ฮีโร่ซุปเปอร์รั่ว เป็นภาพยนตร์แนวตลกล้อเลียนหนังดัง ๆ หลายเรื่องโดยเนื้อเรื่องเล่าถึง ริค หนุ่มน้อยหน้าละอ่อนจอมซุ่มซ่ามที่บังเอิญโดนแมลงปอในห้องวิทยาศาสตร์กัดจึงทำให้เขามีพลังเหนือมนุษย์เพื่อคอยปราบเหล่าร้าย
แต่เพราะความซุ่มซ่ามของเขาจึงทำให้เกิดเรื่องฮา ๆ ขึ้นมาอีกเป็นขบวน
วิ่งสุดฟ้า ด้วยหัวใจอันยิ่งใหญ่
วิ่งสุดฟ้า ด้วยหัวใจอันยิ่งใหญ่ (, ) เป็นภาพยนตร์เกาหลีที่ออกฉายในปี ค.ศ. 2006 โดยเล่าถึง ซีอุน เด็กสาวยากจนและกำพร้าแม่จากฟาร์มเลี้ยงม้า โดยเธอมี ธันเดอร์ เป็นม้าตัวโปรด แต่แล้วชีวิตของเธอแทบพังทลายเมื่อรู้ว่าธันเดอร์กลับถูกขายให้คนอื่น 2 ปีผ่านไปทั้งสองกลับมาพบกันใหม่อีกครั้ง และได้ร่วมสร้างปาฏิหาริย์ในการแข่งขันให้เกิดขึ้น
วิ่งสู้ฟัด 2
วิ่งสู้ฟัด 2 (อังกฤษ:Police story 2) เป็นภาพยนตร์แนวแอกชั่น-ตลก ภาคต่อจาก วิ่งสู้ฟัด ออกฉายเมื่อวันที่ 20 สิงหาคม ค.ศ. 1988 นำแสดงโดย เฉินหลง,จาง ม่านอวี้ ซึ่งเรื่องนี้เป็นภาพยนตร์ภาคสองในภาพยนตร์ซีรีส์ชุด วิ่งสู้ฟัด โดยมีภาพยนตร์ภาคต่อคือ วิ่งสู้ฟัด 3
แทนที่จะได้รับความดีความชอบที่จับตัวเจ้าพ่อค้ายาอย่างจูถาวได้ เฉินเจียจี๋กลับโดนย้ายไปเป็นตำรวจจราจรเพราะบ้าระห่ำของเขาในการจับกุมจูถาวทำให้กรมตำรวจต้องจ่ายค่าเสียหายที่เกิดขึ้นทั้งหมด แต่หลังจากการระเบิดที่ห้างสรรพสินค้า เจียจี๋ถูกเรียกตัวกลับมาทำงานในหน่วยอีกครั้ง เพราะการระเบิดในครั้งนี้เป็นฝีมือของคนร้ายที่ต้องให้เฉินเจียจี๋เท่านั้นจัดการ
กลิ่นสีและกาวแป้ง 2
กลิ่นสีและกาวแป้ง 2 เป็นภาพยนตร์ตลกเบาสมองจากไฟว์สตาร์ โปรดักชั่น โดยเป็นภาคต่อจากกลิ่นสีและกาวแป้ง สร้างจากบทประพันธ์ของ พิษณุ ศุภนิมิตร เนื้อเรื่องยังเล่าถึงชีวิตของนักศึกษาในรั้วมหาวิทยาลัยศิลปากรที่มีทั้งตลกเรียกน้ำตา ที่เป็นขั้นสุดยอดกว่าหนังตลกเรียกเสียงหัวเราะ เพราะนอกจากเราจะได้ความสนุกสนานหัวเราะจนท้องแข็ง น้ำตาเล็ดกันไปข้างหนึ่งแล้ว ยังได้แง่คิดดี ๆ กลับมาประดับสมองอีกด้วย กำกับภาพยนตร์โดย เปี๊ยก โปสเตอร์ ในภาคนี้มีชื่อว่า "จีบสาว จิ๊ จ๊ะ" นอกจากจะเป็นภาคต่อแล้ว"กลิ่นสีและกาวแป้ง 2" ยังเป็นหนังหนึ่งเรื่องที่ถูกนำมารีมาสเตอร์ใหม่ภายใต้โปรเจกต์ The Legend Collection อีกด้วย
พระยาศรีเทพาหูราช
พระศรีเทพาหูราช หรือ พระศรีราชโอรส พระราชวงศ์เชื้อสายราชวงศ์สุพรรณภูมิครึ่งราชวงศ์พระร่วงที่ได้ปกครองกรุงสุโขทัยในช่วงเวลาหนึ่ง เชื่อว่าพระองค์เป็นพระราชบิดาของสมเด็จพระนครินทราธิราชหรือเจ้านครอินทร์ แต่นักประวัติศาสตร์บางท่านก็เชื่อว่าพระองค์คือสมเด็จพระนครินทราธิราช
พระศรีเทพาหูราชเป็นพระโอรสของสมเด็จพระบรมราชาธิราชที่ ๑ (ขุนหลวงพะงั่ว)กษัตริย์แห่งกรุงศรีอยุธยา กับพระมหาเทวีซึ่งเป็นพระขนิษฐาของพระมหาธรรมราชาที่ ๑ ทรงได้รับเชื้อสายราชวงศ์สุพรรณภูมิจากพระราชบิดาและเชื้อสายราชวงศ์พระร่วงจากพระมารดา
ในสมัยที่สมเด็จพระบรมราชาธิราชเสด็จไปตีอาณาจักรสุโขทัยแตก ทรงย้ายราชธานีของสุโขทัยไปอยู่ที่เมืองสองแควและให้พระมหาธรรมราชาที่ ๒ ทรงปกครองในฐานะเมืองประเทศราชของกรุงศรีอยุธยา ให้พระมหาเทวีปกครองเมืองสุโขทัยใน พ.ศ. ๑๙๒๒
พระศรีเทพาหูราชทรงปกครองเมืองสุโขทัยในพ.ศ. ๑๙๒๔ หลังจากพระมหาเทวีสิ้นพระชนม์ แต่เนื่องด้วยพระศรีเทพาหูราชทรงเป็นเชื้อสายราชวงศ์สุพรรณภูมิ ขุนางชาวสุโขทัยหลายกลุ่มจึงไม่พอใจ พระองค์จึงไปขอร้องให้แม่นมเทดซึ่งเป็นแม่นมของพระองค์ไปของร้องให้พนมไสดำสามีของนางซึ่งบวชอยู่ที่วัดช้างล้อมให้สึกมาช่วยราชการพระองค์ เพราะว่าพนมไสดำนั้นเป็นขุนนางผู้ใหญ่ในสมัยพระมหาธรรมราชาลิไทและเป็นที่นับถือกันทั่วไป เหตุการณ์ในสุโขทัยจึงสงบลง
เมื่อ พ.ศ. ๑๙๓๑ สมเด็จพระราเมศวรทรงแย่งชิงบัลลังก์จากพระเจ้าทองลันทำให้ราชวงศ์อู่ทองกลับมามีอำนาจในกรุงศรีอยุธยาอีกครั้ง ทำให้ฐานอำนาจของราชวงศ์สุพรรณภูมิสั่นคลอน พระศรีเทพาหูราชจึงเสด็จออกจากเมืองสุโขทัย ไปปกครองเมืองสุพรรณบุรีจนกระทั่งสิ้นพระชนม์ เจ้านครอินทร์ พระโอรสของพระองค์จึงได้ครองเมืองสุพรรณบุรีต่อ
ระบบประสาทพาราซิมพาเทติก
ระบบประสาทพาราซิมพาเทติก () เป็นหนึ่งในสองระบบหลักของ ระบบประสาทอัตโนมัติ เส้นประสาทในระบบพาราซิมพาเทติก คือเส้นประสาทที่มาจากบริเวณเหนือไขสันหลัง คือบริเวณที่เป็นสมองส่วนกลาง และเมดัลลาออบลองกาตา และเส้นประสาทที่มาจากบริเวณต่ำ
แพร์ซโพลิส (หนังสือการ์ตูน)
แพร์ซโพลิส () เป็นหนังสือการ์ตูนอัตชีวประวัติภาษาฝรั่งเศสของมาร์จอเน่ ซาทราพิ ซึ่งบรรยายชีวิตของผู้เขียนในวัยเด็กซึ่งอาศัยอยู่ในอิหร่านช่วงที่มีการปฏิวัติอิสลามและล้มล้างระบบกษัตริย์ ชื่อหนังสือการ์ตูนแพร์ซโพลิสมาจากชื่อเมืองโบราณในประเทศอิหร่าน
แพร์ซโพลิสเป็นการ์ตูนขาว-ดำตลอดทั้งหมด ต้นฉบับภาษาฝรั่งเศสแบ่งการ์ตูนออกเป็นสี่เล่ม แต่ในฉบับภาษาอื่น ๆ เช่น ฉบับภาษาอังกฤษและฉบับภาษาไทย แบ่งออกเป็นสองเล่ม ฉบับภาษาไทยแปลโดย ณัฐพัดชา และจัดพิมพ์โดยสำนักพิมพ์กำมะหยี่ ซึ่งออกวางจำหน่ายครั้งแรกเมื่อเดือนกันยายน พ.ศ. 2551
แพร์ซโพลิสถูกนำไปสร้างเป็นภาพยนตร์การ์ตูนและได้รับรางวัล Jury Prize ในเทศกาลภาพยนตร์เมืองคานส์ครั้งที่ 60 แต่ถูกถอดจากโปรแกรมของเทศกาลภาพยนตร์นานาชาติกรุงเทพฯตามคำร้องขอของสถานทูตอิหร่านประจำประเทศไทย
เนื้อเรื่องในหนังสือกล่าวถึงชีวิตของมาร์จอเน่ตั้งแต่ในวัยเด็ก ในช่วงที่ประชาชนในอิหร่านเริ่มไม่พอใจในการปกครองของพระเจ้าชาห์ โมฮัมหมัด เรซา ปาห์ลาวี ภายหลังจากการเปลี่ยนแปลงการปกครอง อิหร่านได้กลายเป็นสาธารณรัฐอิสลามและถูกอิรักรุกราน ในช่วงระหว่างสงครามนี่เอง ที่มาร์จอเน่ได้เข้าเรียนที่โรงเรียนมัธยมภาษาฝรั่งเศสที่เวียนนา เมื่อเรียนจบก็กลับมาที่อิหร่าน ซึ่งยังคงอยู่ภายใต้การปกครองและกฎหมายแบบอิสลาม เข้าเรียนในวิทยาลัยศิลปะ แต่งงาน และหย่า และในที่สุดก็ย้ายไปอยู่ที่ฝรั่งเศสจวบจนปัจจุบัน
หนังสือได้รับการแปลเป็นภาษายุโรปและภาษาอื่น ๆ อีกหลายภาษา อาทิ ภาษาอังกฤษ สเปน โปรตุเกส กรีก สวีเดน ฯลฯ และได้รับการตอบรับเป็นอย่างดีในฐานะที่เป็นอัตชีวประวัติของผู้หญิงชาวอิหร่าน ซึ่งไม่มีให้พบเห็นได้บ่อยนัก
มาสค์ไรเดอร์ ดิเอนด์
มาสค์ไรเดอร์ ดิเอนด์ () เป็นคาเมนไรเดอร์คนที่ 2 ในซีรีส์ มาสค์ไรเดอร์ดีเคดชายหนุ่มผู้พเนจรเคยรู้จักกับสึคาสะมาก่อนที่สึคาสะจะความจำเสื่อม ไดคิเป็นจอมโจรนักล่าสมบัติต่างมิติ โดยเขาเดินทางไปยังโลกต่างมิติต่างๆ เพื่อตามล่าสมบัติล้ำค่าของมิตินั้นโดยวิถีทางเพื่อให้ได้ของที่ต้องการโดยไม่สนว่าทางนั้นจะ ผิด หรือ ถูก ทำให้บางครั้งมักถูกหลอกเรื่องสมบัติที่เขาได้มา
ไดคิ เป็นไรเดอร์ที่มาจากโลกดิเอนด์ ซึ่งเป็นโลกที่เขาเกิดและเติบโตโดยไดคิเคยเป็นเจ้าหน้าที่ตำรวจและเป็นหนึ่งในลูกน้องของโฟร์ทีนโดยไล่ล่าไรเดอร์ทั้ง 3 เพื่อใช้แนวคิดของตนในการปลูกจิตสำนึกให้สำเร็จแต่แล้วโฟร์ทีนกลับไม่ทำตามแนวคิดที่เขาตั้งไว้จึงทำให้ลาออกจากตำแหน่งและกลายเป็นจอมโจรต่างมิติ เพื่อหาทางช่วยพี่ชายจากการสะกดจิตของโฟร์ทีนในโลกดิเอนด์
ไดคิมีพี่ชาย 1 คน ชื่อ จุนอิจิ ซึ่งสามารถแปลงร่างเป็นไรเดอร์ได้เช่นเดียวกับเขา
สถานีโทรทัศน์แห่งประเทศโปแลนด์
สถานีโทรทัศน์แห่งประเทศโปแลนด์ หรือ ทีวีพี ( "แตแลวิซยา ปอลสกา") เป็นสถานีโทรทัศน์แห่งหนึ่งของโปแลนด์ โดยรัฐบาลของประเทศดังกล่าว โดยมีลักษณะเป็นสถานีโทรทัศน์แห่งชาติและแบบสาธารณะ
ทีวีพี เริ่มออกอากาศครั้งแรกเมื่อวันที่ 24 ตุลาคม พ.ศ. 2495 (เคยมีการออกอากาศเมื่อ พ.ศ. 2478-2482 แล้ว) ออกอากาศในระบบขาวดำจนถึง พ.ศ. 2514 ในสมัยสาธารณรัฐประชาชนโปแลนด์
23 มีนาคม พ.ศ. 2535 ทีพี เปลี่ยนชื่อเป็น ทีวีพี และเปลี่ยนเวลาเปิดสถานีเป็น 06.00น.
พ.ศ. 2548 ถึง พ.ศ. 2551 ทีวีพี ก็ได้จัดตั้ง สถานีโทรทัศน์แห่งใหม่ โดยจัดตั้ง สถานีโทรทัศน์กีฬา ทีวีพี สปอร์ต สถานีโทรทัศน์ไฮเดฟนีชั่น ทีวีพี เอขดี สถานีโทรทัศน์เกี่ยวกับเรื่องประเพณี และอื่นๆ ทีวีพี กัลเจอร่า (TVP Kultura) ทั้ง 3 สถานี ออกอากาศช่องละ 24 ชั่วโมง ซึ่งในขณะนั้น ทางการก็ได้มีการวางแผนพัฒนาโทรทัศน์ในระบบดิจิตอล ไปด้วย
ทีวีพีเคยออกอากาศละครโทรทัศน์ไทยเรื่อง ดิน น้ำ ลม ไฟ (Powietrze, Ogień, Ziemia i Woda) ในปี 1991 เป็นละครไทยเรื่องแรกที่ออกอากาศทางโทรทัศน์ในทวีปยุโรป.
ทางหลวงพิเศษหมายเลข 81
ทางหลวงพิเศษหมายเลข 81 เป็นโครงการทางหลวงพิเศษระหว่างเมืองที่กำลังก่อสร้าง มีเส้นทางเชื่อมต่อกรุงเทพมหานครกับจังหวัดทางภาคตะวันตก โครงการนี้เริ่มก่อสร้างช่วงตั้งแต่อำเภอบางใหญ่ จังหวัดนนทบุรี จนถึงอำเภอท่าม่วง จังหวัดกาญจนบุรี ระยะทางประมาณ 100 กิโลเมตร นอกจากนี้ยังมีโครงการต่อขยายเส้นทางไปจนถึงชายแดนประเทศพม่า บริเวณด่านบ้านพุน้ำร้อน
ทางหลวงพิเศษหมายเลข 81 มีจุดเริ่มต้นที่ทางแยกต่างระดับบางใหญ่ อำเภอบางใหญ่ จังหวัดนนทบุรี ซึ่งเป็นจุดตัดเดิมของถนนกาญจนาภิเษกกับถนนรัตนาธิเบศร์ โดยเส้นทางจะเชื่อมต่อจากถนนรัตนาธิเบศร์มุ่งหน้าไปทางทิศตะวันตก เข้าสู่จังหวัดนครปฐม ผ่านอำเภอพุทธมณฑล อำเภอนครชัยศรี อำเภอเมืองนครปฐม อำเภอกำแพงแสน แล้วเข้าสู่อำเภอบ้านโป่ง จังหวัดราชบุรี ก่อนที่จะเข้าสู่จังหวัดกาญจนบุรีที่อำเภอท่ามะกา และสิ้นสุดบนทางหลวงแผ่นดินหมายเลข 324 ที่อำเภอท่าม่วง
ทางหลวงพิเศษหมายเลข 81 ช่วงบางใหญ่–กาญจนบุรี มีทางแยกต่างระดับทั้งหมด 8 แห่ง และโครงการทางแยกต่างระดับเชื่อมต่อกับโครงการทางหลวงพิเศษในอนาคตอีก 2 แห่ง ได้แก่